
Introducció 


Eradicada la llengua pròpia del país dels àmbits de 
l'ensenyament i de l'administració, és a dir, del coneixe- 
ment i el poder, la literatura catalana arriba al segle XIX 
confinada a l'estament popular en un format quasi exclusi- 
vament oral. Aleshores es produeix un moviment socio- 
cultural que té en la recuperació de la tradició literària 
culta catalana un dels seus principals baluards, aquest 
moviment, anomenat Renaixençar, ha estat profusament 
estudiat, sovint magnificat, fins eclipsar, a voltes, una 
realitat molt més rica i complexa. La pervivència de la 
literatura catalana popular es fa palesa sobretot en l'apari- 
ció al segle XIX (dels anys 30 als 80, relativament poc 
temps tenint en compte d'on es venia) d'un gran nombre 
de publicacions en la llengua del país que, afavorides per 
les transformacions tecnològiques í socials, difondran, 
amb finalitats eminentment consumistes, un gran volum 
de textos literaris independents de la militància renaixen- 
tista perquè beuen directament de les fonts populars. 
Gràcies a això el sector del llibre assoleix un alt nivell de 
professionalització, cosa que vol dit creixement de llibre- 
ries, impressors, editors i, per descomptat, autors, tant 
literaris com gràfics. Tot això implica que hi ha, per força, 
un públic àvid de productes editorials, un públic que ha 
crescut en nombre i en qualitat quan el progrés socioeco- 
nòmic ha permès als treballadors disposar de temps d'oci 
per dedicar-lo a distraccions plaents, algunes de les quals 
relacionades amb la literatura impresa. I, encara que ara 
ens sembla inversemblant, en aquests anys la indústria 
editorial té un dels seus puntals en el teatre, el qual 
assoleix gran preeminència popular, suscitant un interès 

que va més enllà de les representacions escèniques, ja 
que els textos de les obres en format imprès tenen una 
gran demanda. 


4 En Figuerola resolent lo conflicte europeo. 7 


Dibuix de Ramon Escaler on podem veure l'única representació gràfica de 
Miquel Figuerola i Aldrofeu de què tenim constància: 


La figura de Miquel Figuerola i Aldrofeu, l'autor de 
les Reve/acions " que, publicades originalment l'any 18945 


1 Aquest dibuix va aparèixer a €La Campana del Passeig de Gràciav, 
una publicació que, com es dedueix del títol, imitava dLa Campana de 
Gràciar, però que en realitat era un programa de mà i full publicitari 
d'una funció a benefici, en aquest cas, de Figuerola i Aldrofeu, 
esdevinguda al'Teatre Novetats el 21 de març de 1888. 


2 Àngel Rodríguez ens ha facilitat l'accés a l'exemplar d'aquesta 
obra que ell conserva, que és l'únic de què tenim coneixement (i que ens 
ha servit per fer aquesta nova edició). Efectivament, ni de Reve/aciors ni 
d'altres obres de Figuerola i Aldrofeu (com per exemple el tercer i quart 
lliuraments de la sèrie de fulletons poètics ////4//ò/) no se'n conserven 
exemplars en cap dels diversos arxius que hem consultat, inclosa la 
Biblioteca Nacional de Catalunya. 


3 Deduim aquest any de publicació de la datació del dibuix de la 
coberta, on sota la signatura de l'autor (Ramon Miró Folguera) hi ha el 

reeditem per al públic actual, pren sentit en el context de 
creixent demanda literària esbossat abans, tot i que d'ell 
no en sabem massa cosa, ja que fins ara ha despertat poc 
interès entre els estudiosos de la literatura." En aquest 
sentit, l'aportació més completa sobre el seu vessant 
literari la trobem al Diccionari de la literatura catalana, del 
qual en copiem l'entrada sencera: 


eMiquel Figuerola i Aldrofeu. Barcelona, 1861 — 
1913. Comediògraf, poeta i prosista. Col-laborà a La 
Tramuntana (1881) i fou el propietari de La Honorata 
(1885-86). Pertanyé al Centre Català i estigué 
estretament vinculat a la Llibreria Espanyola d'Innocenci 
López, que li edità la major part de la seva obra. Assolí 
una notable popularitat amb nombroses obres de 
caràcter còmic i satíric, Sainets sobretot (entre d'altres, 
L'home dels nassos, 1891, amb més de deu edicions), 
comèdies de costums (com Servei de plata, premiada 


número 94. A la publicació no hi consta cap més referència temporal. 
Una altra particularitat de l'edició original, a càrrec de la Llibreria 
Espanyola d'I. López, és l'estranya paginació que presenta. El llibret té 
36 pàgines incloses les tapes, que pel que sembla també es compten en 
la numeració, la qual comença amb el número romà IV a la segona 
pàgina del poema aPròlego, que acaba a la V, tot seguit les pàgines 
venen numerades consecutivament a partir de 215. Aquesta numeració 
fa pensar que es tracta d'una publicació que si bé s'editava inicialment 
de forma independent, estava concebuda com a fascicle que podia set 
enquadernat dins un volum més ampli, del qual no tenim, per ara, cap 


mésjndisicara, entre les comptades vegades que l'esmenten, s'hi 
esmunyen errors, com per exemple a la Història de la literatura catalana, 
on se'l rebateja com a Manuel. Veg, Joaquim Molas, amb la col-laboració 
de Xavier Fàbregas i Josep Massot, dLa nova literatura popular: tradició 
i modernitat), dins Joaquim Molas (dit.), Història de la literatura catalana. 
Part Moderna, VI, Barcelona, Ariel 1986, p 70. També en algun catàleg 
bibliogràfic se l'anomena Manuel, i sovint es dona el 1902 com a any 
de la seva mort, esdevinguda en realitat el 1913. 


vÀ 


als Jocs Florals del Primer Diumenge de Maig, el 1888) 
i sarsueles en català i castellà. També publicà els aplecs 
de versos Palpitacions (1885) i Allòl/ (1887), i, en prosa, 
el breu recull de narracions humorístiques Cromos 
(1887) i la novel:-la de fulletó L'esca del pecat (1890).x7 


A aquesta informació cal sumar-hi la que facilita 
Martía de los Santos García Felguera relativa a la dedicació 
de Figuerola i Aldrofeu a la fotografia. Es va tractar d'una 
ocupació professional, documentada des dels darrers anys 
del segle XIX fins la mort de l'autor. L'hi va secundar la 
seva esposa, Emilia Sebastià Silva, la qual continuà Pem- 
presa, que anomenaren Fialdro (acrònim dels cognoms 
Figuerola Aldrofeu), després de la mort del marit." 


De les dates de publicació i estrena de les seves obres 
es dedueix que la dedicació de Figuerola i Aldrofeu a la 
literatura s'estroncà cap a finals de segle, coincidint amb 
l'època en què va poder professionalitzar-se com a fotò- 
graf. Sabem també que consta com a propietari en la docu- 
mentació legal presentada per obtenir el permís de publi- 
cació d'un setmanari, dLa Honoratas.' Aquest setmanari, 
del qual en van sortit trenta-dos números entre el 10 de 


5 Veg, Alex Broch (dir.), Diccionari de la literatura catalana, Barcelona, 
Enciclopèdia Catalana, 2008, p 393. L'article està signat amb les inicials 
RPF, corresponents a Ramon Panyella Ferreres. 


6 Veg. el pdf al vveb: http:/ /svvvev.academia.edu/11237246/ 
Postales y. teatro Miguel Figuerola AldrofC34A9u Fialdro . 


7 Veg. Joan Givanel Mas i Lluciana P. de Givanel, Publicacions 
periòdiques barceloneses escrites en llengua catalana des de 1879 a 1918, (separata 
del Butlletí de la Biblioteca de Catalunya, Barcelona, 1920, p. 8), on, a la 
part superior de la columna on es relacionen els títols de les publicacions 
s'hi llegeix l'epígraf nom a favor del qual es concedí l'autoritzación, en 
el cas de da Honoratay s'hi consignen Figuerola i Aldrofeu com a 

x Tocard al menos un cop cada selmana 


fltnè VAL PER TOT ARREU 2 QUARTOS. NÚMEROS ATRASSAIS 4 QUARIUS 
Q Fora de Barcelona im ale rimeira 
Estranger 20 rals. 


ADMINISTRACIÓ Y REDACCIÓ 


Capcalera de dLa Honoratav. Dibuix de Manuel Moliné i Muns. 


juliol de 1885 i el 13 de febrer de 1886, s'alinea en els seus 
inicis explícitament dins les directrius de la Renaixença 
per mitjà dels articles de presentació dels primers lliura- 
ments, í amb la inclusió d'obra (generalment poemes) 
d'autors rellevants del moviment, com Víctor Balaguer o 
Francesc Mateu. Però ràpidament el to renaixentista es 
va rebaixant, fins desaparèixer pràcticament del tot, i els 
temes de la publicació, malgrat que podien tocar questions 
polítiques i socials d'actualitat quan convenia, tendien 
sobretot cap a temàtiques lleugeres, pensant més en fer 
una revista per a la distracció —de varietats— que no pas 
un setmanari d'informació política i opinió ideològica. 
Tot i ser-ne nominalment el propietari, Figuerola no aporta 
cap text propi al posicionament renaixentista inicial, ja 
que, si bé hi publica poemes o narracions en gairebé tots 
els números, sol fer-ho amb relativa discreció, en pàgines 
interiors, i sense tocar els atemes renaixentistes. I alguna 


propietari, i A. Costa com a director. Givanel va fer constar en algun 
dels seus treballs bibliogràfics sobre la premsa que una de les seves 
fonts principals va ser l'Arxiu del Govern Civil de Barcelona, que és 
d'on deu provenir aquesta informació, la qual no s'esmenta mai en les 
pàgines de dLa Honoratay. 


vegada hi veiem referències a les obres que publicava en 
format de llibre, cosa que fa pensar que una de les funcions 
que Figuerola considerava que podia acomplir el setmanari 
era difondre les seves publicacions literàries i estrenes 
teatrals. Però a principis de 1886 apareixen símptomes que 
dLa Honoratay està tenint problemes per surar: el número 
30, que surt el 28 de gener amb una setmana de retard, 
incorpora una nota a primera pàgina on es demana disculpes 
als lectors per no haver sortit el número quan tocava. Si bé 
en aquesta nota asseguren que tot està resolt, els problemes 
van resultar insuperables, ja que el setmanari només lliurà 
dos números més, essent l'últim el que en feia 32, publicat 
també amb retard el 13 de febrer de 1886. 


Semblaria, doncs, que Figuerola i Aldrofeu entenia 
Pescriptura com una ocupació professional, bàsicament 
com una forma de guanyar-se la vida, cosa que lí degué 
resultar més eficient i gratificant per mitjà de la fotografia, 
després que com a promotor de da Honorata, degué 
considerar que l'edició de publicacions tampoc no era 
una via gaire productiva. Vista des d'aquesta perspectiva, 
la seva obra literària té ple sentit, ja que busca, sobretot, la 
complicitat del lector coetani. Lluny de cap afany de trans- 


8 Vegeu, per exemple, al núm. 3 de dLa Honoratay (24 de juliol de 
1885, p. 12), la notícia, en vers, de la imminent publicació de Pz/pizacions, 
llibre de poemes de Figuerola i Aldrofeu, aquesta composició remarca les 
qualitats literàries i gràfiques de l'obra, que compta amb la col-laboració 
de destacats il'lustradors, i sobretot el bon preu a què es vendrà, de 
manera que més que notícia acaba sent publicitat. I en números posteriors, 
quan el llibre ja ha estat publicat, apareix com anunci: veg,, per exemple, el 
núm. 23 (6 de desembre de 1885). Al núm. 6 (21 d'agost de 1885) hi 
apareix l'anunci de la publicació de la peça dramàtica de Figuerola A47zor 
ele, i esmenten els punts de venda on es pot trobar. 

cendència literària, no s'interessa massa ni per missatges 
ideològics compromesos ní per construccions formals 
sofisticades. Ni es preocupa gaire per l'estil o la llengua, 
sinó que el seu discurs, dins un dels models lingúístics en 
pugna a l'època —eel català que ara es parlax—, és delibe- 
radament planer i directe, per damunt de tot entenedor, i 
s'alimenta de les questions que preocupaven els seus 
virtuals receptors, unes questions que giraven a l'entorn 
de dos motius, sovint convergents, els quals podríem 
anomenat, genèricament, com els bens i els afectes, amb totes 
les concrecions que aquests termes admeten, com ara 
treball i matrimoni, diners i sexe, etc. 


El recull Reve/acions, a més de ser un bon exemple 
de la literatura de Figuerola i Aldrofeu, incorpora algunes 
particularitats que ens el fan especialment interessant. 
El fet de prendre com a pretext els somnis i ordenat els 
poemes alfabèticament segons el títol per tal de crear 
una espècie de ediccionarix on el lector pot buscar el 
significat d'allò que hagi somiat, són uns jocs força 
innovadors en la literatura catalana de l'època. Quan 
apareix el llibret de Figuerola i Aldrofeu es comença a 
difondre, a l'Europa central, la teoria psicoanalítica de 
Sigmund Freud, en què els somnis i la seva interpretació 
tenen una especial rellevància. Però el nostre autor va 
beure d'una altra font, que ell mateix exposa al poema 
introductori: la tradició romaní, cosa natural tenint en 
compte que els gitanos van ser durant segles els 
dipositaris de les tradicions ocultistes —que difonien a 


les fires—, entre les quals l'oniromància ocupa un lloc 


5 


9 La monografia que Freud dedicà a aquest, tema, La in/erpretació dels 
sogmis (Die Traumdentung) va verue la lum l'any 1896. 

destacat. 1'Tampoc seria pertinent argumentar que amb 
aquesta publicació Figuerola pretengués acostar-se 
d'alguna manera al moviment Modernista, aleshores 
puixant a Catalunya, ja que mai no tracta el tema oníric 
com una font de simbolisme, sinó que el presenta en 
termes d'immediata causalitat amb l'estat de vigília, sense 
donar lloc a múltiples interpretacions ni buscar jocs esteti- 
cistes. De fet, si bé l'autor crea, amb el poema introductori, 
un marc irònic que obre la porta a una certa ambigúitat, 
trenca aquest joc amb un epíleg final que deixa clar que 
l'obra, absolutament imaginària i sense cap base científica, 
no té altra pretensió que la d'entretenir í ser objecte 
comercial. Les notes que apareixen al peu de cada poema, 
que fan la funció de falcar la versemblança del relat 
onitomàntic amb exemples concrets, són remarcables pel 
fet d'introduir la prosa en un llibre de poesia, combinant 
les dues fórmules, però cadascuna especialitzada en un 
dels dos enfocaments que es complementen per generar 
un sol discurs. Aquests contrapunts en prosa són també 
significatius perquè, amb les dades concretes que aporten, 
ens permeten ubicar geogràficament el públic en què 
pensa Figuerola i Aldrofeu dins el que avui entenem per 
Ciutat Vella de Barcelona, un públic urbà, compost 
sobretot de menestrals i botiguers. 


10 Documentar aquest aspecte escapa de les nostres possibilitats, ja 
que suposa indagar en una cultura, la romaní, que tradicionalment ha 
deixat molt poca documentació escrita. De tota manera, en un llibre 
com Sze7os gifanos, de l'escriptor nord-americà d'ètnia tomaní Raymond 
Buchland, hi trobem notables concomitàncies entre molts dels significats 
que s'hi consignen i els que atribueix Figuerola i Aldrefeu als termes 
recollits en les seves Reve/acions. Veg. Raymond Buchland, S4eros gifanos, 
Madrid, Integral, 2001. 

En definitiva, aquest llibre és prou singular, vist en el 
seu context original, com perquè mereixi l'atenció del lector 
actual. És probable que, a més, l'estona que hom passi 
llegint-lo sigui, com volia l'autor, força entretinguda. 


Pel que fa a l'edició del text, n'hem adaptat lorto- 
grafia i la puntuació a la normativa actual. També algun 
cop hi hem acostat el lèxic i la sintaxi si ens ha semblat 
que fer-ho no alterava l'essència literària de l'obra. Per 
posar un exemple, els versos 5 a 8 del poema titulat 
Pròlego, que a l'original trobem literalment escrits Be 
tinc de fetli assabé / perqué li escrit, quant y com, / be te 
de saber tot hom / las virtuts que'l llibre tex, per ABé tinc 
de fer-li sabet / pet què l'hi he escrit, quan i com, / bé té 
de saber tothom / les virtuts que el llibre té. El lector 
apreciarà que si bé desenvolupem el que creiem que són 
formes sintetitzades fonèticament (com ara di escriby, que 
interpretem dl'hi he escrits), perquè es poden llegir 
pràcticament igual, mantenim en canvi la forma atenir des, 
no admesa per la normativa actual, perquè la correcció 
implicaria alterar el lèxic i la mètrica originals. 


Tampoc no hem convertit els abundosos 4pueso en 
4doncss, perquè estan usats en sentit causal, tan inadmis- 
sible com la forma en si. Respectem l'ús erràtic d'aquesta 
conjunció, que a voltes apareix en català i a voltes en 
castellà, i també el de Particle do, que conviu indiscri- 
minadament amb la forma del/)-. 


En relació amb l'ús sistemàtic dels signes d'ento- 
nació inicials, aquesta és una preferència d'estil de ledito- 
rial emboscall, que en això coincideix, excepcionalment, 

amb l'edició original de l'obra que presentem. També són 
a l'original totes les cursives, les quals assenyalen de 
vegades castellanismes (si bé no tots —ni tan sols la 
majoria—, sí aquells que el mateix autor devia tenir 
consciència que eren formes clarament no catalanes), de 
vegades termes que l'autor vol remarcat, singularment el 
que dona títol a l'obra: reve/acions. 


Jesús Aumatell 
Barcelona, setembre de 2015 


Revelacions 


Pròleg 


Jo crec que per començar 
alguna cosa haig de dir, 
perquè el que es posi a llegir 
sàpiga de lo que va. 

Bé tinc de fer-li saber 

per què l'hi he escrit, quan i com, 
bé té de saber tothom 

les virtuts que el llibre té. 
Doncs seguint amb atenció 

la lectura, trobareu 

que no us sabrà gens de greu 
de llegir la relació. 

Era de nit, jo m'estava 
assentat en un sofà, 

venia de celebrar 

un tiberi i descansava. 

Seria ja mitja nit, 

i de riure, menjar i beure, 

com hi ha món, podeu ben creure 
que estava molt ensopit. 

De cop faig un cabussó 

rebent lo que sols déu sap 

i se'm va despejar el cap 

al sentit trucar al balcó. 

cQui pot set, dic entre mi, 

que havent-hi tan bona escala, 
me faci la martingala 

de pujar i trucar-me aquí2 
Vaig aixecar-me amb recel, 

bo i obrint dic: iqui demana2, 
i topo amb una gitana 

com un serafí del Cel. 

La víritat, ia quí no subta 
veure un tipus engrescador, 
de què sí era bruixa O no, 

ja ni vaig posar-ho en dubte. 
Va dir-me amb lo seu parlar 
que estava de mí prendada, 
que volia una abraçada..., 

en fi, que em va conquistat. 
Però en canvi ella, en a mí, 
va prometre'm de tot cor 
pagar amor amb amor 

i que ho sabria complir. 
Vàreig deixar-me besar 

del modo que va voler, 

a pesar meu, li vaig fer 

tot lo que em va demanat, 

i dant-me la recompensa 

va fer-me revelacions 

que més de quatre ocasions 
m'han lliurat d'alguna ofensa. 
—i Recordes lo que somieso 
(carinyosa) em preguntà, 

i li vàreig contestar: 

—Segons com, què i en quins dies. 
Llavors em va dar el secret 
bo per descobrir-ho tot, 

i apuntant-m'ho mot per mot, 
he compost aquest llibret. 

Jo li demanava un carro 

de secrets, mes ella jcal, 
un de sol me'n va donat 
per cada lletra del narro. 
Satisfeta es despedí 

no sé de quina manera: 

no li vaig anar al darrere 
perquè em vàreig adormir. 
H a les deu de l'endemà 
veient-me allí la minyona 
va córrer a dir-ho a la dona 
i em va venir a despertat. 
Amb el cap eixorivit 

i fent del passat història, 
vaig repassar la memòria 
deixant aquest llibre escrit. 
Amb ell ningú ignorarà 

la sort que té de tenit, 

sols en el somiar i llegir 

se sap lo que ha de passar. 
é Que no es troba lo que un somiar 
Bueno, no despacientat-se, 
per xò, no hi ha que enfadar-se, 
esperant un altre dia. 
Perquè si tenen constància 
a menjat olives en gran, 

bé massa que somiaran, 
no hauran d'estar gaire amb ànsia. 
De cada pàgina, al peu, 

un bon testimoni hi ha, 
que de mentit em guardarà 
sempre que l'hi pregunteu. 

I exposades ja les raons, 
crec deixar ben demostrat 
que han de ser d'utilitat 
les meves revelacions. 


L'Autor 

Abisme 


Si estàs al peu d'un abisme 

a punt de rompre't la crisy7a 
fumant un puro, 

tens empresa començada 

que et darà alguna vegada 
més d'un apuro. 

Si hi caus, és que hi ha una dona 

que amb intenció no prou bona 
deixa estimar-se. 

Si hi cau un altre, és victòria 

de les més grans que en ta història 
podrà trobar-se. 

Si d'aguantar bé no deixes 

lequilibri i molt sofreixes, 
pròxima boda. 

Mes si al mig del precipici 

n'hi goses, tindràs un vici 

que a França és moda. 


Vivia al carrer d'en Carabassa, núm. 69, un subjecte i va somiar que 
ballava dalt d'un turó molt alt, li rellisca un peu, cau í a rodolons va 
aturar-se al mig de l'abisme, encallant-se-li el cap entre dues roques, de 
boca a una mata d'herbes i en lloc de fer-li mal, disfrutava en excés amb 
l'herba a la boca. Pues des d'aquell dia va anar sempre més en els cafès 
cantants, i ara és l'amic més predilecte de les artistes franceses. 

Bous 


Si el bou està rodó i gras, 
fortuna immensa tindràs 
d'un parent que ha de morir. 

Mes si és negre i està magre, 
jail, lector, fas fortor d'agre, 
gran disgust has de tenir. 

Si grosses les banyes té 
vigila molt la muller. 
Si és que no siguis casat 

i has tocat del bou la banya, 
la que tu estimes, t'enganya, 
per la llebre et fa menjat gat. 

I si has vist molts bous corrent 
és que et vol mal molta gent. 


Un senyor d'edat casat amb una nebodeta jove, que vivia al carrer d'en 
Llàstics núm. 120, 1r, va somiar un bou negre, i l'endemà li va fugir la 
dona amb un sergent de carrabiners. 

Calçotets 


El que somia que veu 

amb calçotets un altre home, 
no s'ho prengui pas a broma, 
que és més dolent del que es creu. 
Si és casat, hi ha qui li ofusca 
el sagrat de sa muller, 

però si en canvi és solter, 

és que algun marit el busca. 

Si ets dona í veus el promès 
amb calçotets, no te'n fíís, 
més val que un altre te'n tríis, 
del que tens, no en trauràs res. 
Si en sargeixes, trigaràs 

a contraure matrimoni, 

però amb quí a l'orella et soni, 
més tard la ditxa hi tindràs. 


En el carrer d'en Cirés (no recordo el número), un solter va somiar que 
veia amb calçotets el marit d'una senyora que coneixia, i lo cert és que el 
dia menys pensat lo van sorprendre in fragantí, i a més d'una superba 
pallissa, ara carrega els neulers passant un tant diari a la dona, que viu 
separada del marit. 

Diners 


Si somies que en trobes, 
tindràs grans pèrdues. 
Veurel'ls i no tocar-los, 
molt dolor reuma. 
Somiar que es tenen quartos, 
és ditxa immensa, 
i tot lo que ambicionis 
lograràs veure't. 
Comptat-los sens que caiguen, 
gran sort la teva. 
Ficar-te'ls a al butxaca, 
ditxa acomplerta. 
Però si per desgràcia 
cauen a terra, 
la ditxa i la fortuna 
te serà inversa. 
I cas que al despertar-te 
per sort trobesses 
que a la mà hi tens dos duros, 
són ben teus, creu-me. 


Al carrer d'en Cirera, núm. 2, entresol, una família composta de marit, 


muller i una criatura varen ficar-se junts al llit, la criatura plorava, pet 


distreure-la varen posar-li dos duros a la maneta, i com que l'endemà al 


matí quan va despertar-se encara els hi tenia, succeí que varen ser ben 


seus, puix que varen servir per comprat mitges i sabatetes per la criatura. 

Enemics 


Somiar que tens enemics, 
has de tenit molt cuidado, 
sobres d'un tremendo enfado 
que t'ha de dar molts fatics. 

Entraonar familiarment 
amb un d'ells, tingues recança, 
perquè els que tens de confiança 
se't portaran malament. 

Jugar-hi a qualsevol joc, 
significa des'vantatge, 
jugant despert, te fan catxa 
i et pelen de poc en poc. 
Agafar-ne algun, vol dir 
odi, penes, mala lluna, 

i gran revés de fortuna 

que t'ha de portar un mal fi. 
Com que procura lograr 

bo i somiant, que l'enemic 
es transformi en un amic 

i tot al revés serà. 


En el carrer dels Obradors, 98, 1r - 2n, un tal Ximplici, va somiar que 


jugava al burro amb el marit d'una senyora que ell estimava i lo dia 


menys pensat que s'entretenia jugant amb ella, me li varen donar un 


seguit de garrotades, que el pobre va mudar tota la pell. 

Figueres i figues 


Un bon planter de figueres 
que no passin de tres pams 
té (segons qui les somia) 
diferents significats. 

Si el planter no té ni rastre 
de fruita, el que ho ha somiat, 
si és solter, per més que vulga, 
no podrà casar-se mai. 

Si són figueres robustes 
i plenes de fruit, tindrà 
bona muller, moltes filles, 
molts disgustos i molts rals. 

Si vols menjar-ne i són verdes, 
tindràs un gros desengany, 
si te les menges madures, 
lo que vols, conseguiràs. 

Però si essent totes bones 
les que veus, no en menges cap, 
no et casis, lector, no et casis, 
que fores molt desgraciat. 


Un fulano que vivia al carret Vermell, núm. 133, pis quart, va somiar 


que veia una gran plata de figues de coll de dama molt bones i a l'anar 


a menjar-ne es va despertat. Pues al cap d'un any va casar-se i la seva 


dona s'entenia amb un estudiant que estava de rellogat al pis de sota. 

Guants 


Somiar que els portes 
nous i bonics 
tindràs la ditxa... 
la més feliç. 
Si vells i rojos 
i descosits, 
la que tu estimes 
te veu venir: 
i fins que sigues 
lo seu marit, 
de lo que busques 
no et darà el sí. 
Si qui ho somia 
és dona, i... 
al guant lí falta 
el dit del mig, 
que despedeixi 
tot de seguit 
el qui és promesa, 
que això vol dir 
(dat cas que es casi) 
que té el perill 
de faltar-li l'home 
tenint marit. 


En el carrer d'en Perot lo Lladre, núm. 58, 4t, 3r, una noia va somiar 
que veia guants de quatre dits, pues va casar-se amb el promès que tenia 
i varen viure molt feliços. 

Herència 


Lo pobre que veu en somnís 
una herència està ben fresc, 
es pot dir que és, lo que porta, 
lo més mal pressentiment. 

Si somia que l'hi deixa 
un amic bo i vertader, 
vol dit que, si ha deixat quartos 
a algú, no els veurà més. 

Si Pherència és de resultes 
d'haver-se mort un parent, 
designa... jguanta desgràcial, 
que no moriràs molt vell. 

Si Phi ve d'alguna dona 
que hi ha viscut algun temps, 
és que està a punt d'enredar-se 
amb una pila de plets. 

I si Pherència retxassa 
estripant fins els papers, 
està pròxima a la ruina 
i a la pèrdua del cervell. 


Un senyor que viva en el carrer del Pou de la Figuereta, 2n pis, porta 2a, 
quan tenia 18 anys va somiar que se li havia mort un oncle, que l'havia 
deixat milionari, i, joh desgràcial, va morir al cap de j58 anysl 

Imatge 


D'una dama jove guapa 

al moment de declamar, 

que dintre poques setmanes 
un gros xasco et donaran. 

Si logres entaonar amb ella, 
tindràs molta vanitat. 
Festejar-la, plaers fàcils. 
Estimar-la, desenganys. 
Veure d'algun sant la imatge 
és que seràs capellà: 

i si és de santa, espavila't, 
que molt prompte et casaràs. 
Si és pintada, una desgràcia. 
Animada, perills grans. 

Ben feta, penes, injúries 

i baralles amb cunyats. 

Si és de guix, renys de la sogra. 
De companys, si és de metall. 
Pornogràfica, alegria, 

goig i ditxa i benestar. 


Al carrer de la Blanqueria, núm. 18, pís 1r, un tal Alejandro va somiar 
que veia la imatge d'una dona despullada amb les cames enlaire, pues al 
cap de vuit mesos va anar a fer un tiberi a Pedralbes, amb quatre 
companys i cinc senyoretes conegudes, les quals varen fer molta broma. 

Jurament 


Somiar que jures 
de veritat, 
lo que desitges 
ho lograràs. 
Si pel contrari 
jures en fals, 
un plet tremendo 
prompte tindràs. 
I si és algú altre 
que t'ha jurat 
formal i sèrio, 
progressaràs. 
Dec advertit-te 
per si no ho saps, 
que val la pena 
lo recordar 
que si els que juren 
de veritat, 
són dos promesos, 
és fals, no val. 


Un subjecte que viu al carrer de Consell de Cent, 420, principal, va 
somiar que jurava estimar perpètuament a una que sols li agradava per 
passar el temps: pues l'endemà varen portar-lo als tribunals, i l'enredaren 
de tal manera, que els que el varen citar, l'inddemnitzaren amb un suculent 
dinar de 5 duros el cobert a can Justin que al final fins va acabar amb 
gustosa. 

És aquesta porqueria 
presagi de molt dinet. 
Quedar-hi enganxat de botes, 
tindràs sort, si fas comerç. 
Enganxat de mans, de pressa 
corre, ves, compra un bitllet, 
que si no treus la primera, 
prou tindràs lo equivalent. 

Si com qui juga a pilota 

te'n tiren pel cap, és que 

si vols estudiar carrera, 

seràs home de talent. 
Nedar-hi, com sí estiguessis 
en un mar d'això ben ple, 

vol dir que la teva ditxa 
durarà moltíssim temps, 

ta fortuna serà immensa, 

i la sort del teu encert 
t'entrarà per les butxaques 
sense saber com t'hi ve. 

Més si per desgràcia en menges, 
tot et sortirà al revés 

si no dius per tres vegades, 
al despertat, jecsl jecsi jecsl 


Un subjecte d'edat, conegut per Sr. Cuadritos, que vivia al carrer dels 
Tamborets, núm. 78, entresol, va somiar que a l'acabar de satisfer una 
de les necessitats referides, va posar-hi el peu i no el va poder treure, 
pues als poc dies, va fer un negoci tan brillant que si no li haguessin 
estafat els pocs quartos que tenia, avui fora milionari. 

Licors 


Somiar que els fabriques 
és que faràs bromes 

per tothom pesades 

que hi riuran per força. 
Llençar-lo és presagi 

de què una xicota 

que diu que t'estima 

et busca la bossa. 
Convidat a beure 

a tants com proposes, 
ben comptats, són justos 
els que avui t'exploten. 
Si te'ls beus i passen 

tan sols de tres copes, 
sabràs un misteri 

que et darà vergonya. 


Un fulano que vivia no recordo el número del carrer del Carme, va 
somiar que, sent aiguader, s'havia begut quatre copes de licor, pues 
l'endemà van fer-li saber que portava els pantalons descordats del davant, 
i a l'adonar-se que era veritat, va donar-se'n tal vergonya que es tornà 
molt roig, sols de pensar amb les persones que el podien haver vist. 

Llavis 


Tenir-los vermells vol dir 

que tindràs salut per vendre, 
pàl'lids, que no et saps entendre 
per lo que vols aconseguir. 
Somiar que uns llavis te besen 
bo i fent-te al teu un xuclet, 

és tan bon senyal, aquest, 

que de millors no se'n resen. 
Somiar que tu beses llavis 

dels que mai han tingut dents, 
vol dir que una passió sents 
que ha fet pensar molt els savis. 
Tenir estreta una maduixa 
entre els llavis i deixar-la 

i després tornar a xuclar-la, 

la que t'estimes, t'embruixa. 

Si somiant t'hi trobes bo, 

bo i fent petons, continua, 

no et despertís, sua, sua, 

que mai estaràs millor. 


En el carrer d'en Roig, núm. 4, un tal Recassens va somiar que tenia els 
llavis pàl-lids i blanquinosos, doncs estimava una tal Rosalia, molt 
maca, que feia de modista, i no li gosava dir. Quan la veia se ficava les 
mans a les butxaques dels pantalons, va anar corsecant-se i motí tísic de 

Mirall 


Mirtar-se de cop i volta, 

tens un amic que és molt fals. 
Entretenit-t'hi un bon rato, 

lo que vols no ho lograràs. 

Si el trenques, la que tu estimes 
per un altre et deixarà 

i tindràs una enrabiada 

que et costarà molts treballs. 

Si no ets tu, i ho veus quí el trenca, 
una xicota que val 

està de tu enamorada 

i t'ho participarà. 

Veure molts miralls, designa 
esplendidesa en alt grau, 

i com més voluminosos, 

més ta riquesa serà. 


En lo carrer de la Princesa núm. 320, principal, un tal Sr.Anton de 
Porrera va somiar que trencava un mirall, pues a les poques setmanes li 
va marxat la criada de casa seva. 

Nius 


Veure nius d'ocells, vol dir 

que tindràs família en gran, 

i que amb estudi, sabran 

anar tots per bon camí. 

Els nois tindran afició 

a les minyones boniques: 

i jai de tu sí no els expliques 
els perills de tot aixòl 

Les noies, encar que honestes, 
seran en el parlar flonges 

i dues voldran ser monges 

per santificar les festes. 

Somiar que fiques les mans 
dintre un niu que hi ha escalfor 
és presagi de què no 

podràs tirar cer/os plans. 

Si el niu que veus és d'erugues, 
vol dit que tindràs dos sustos 

i al propi temps tres disgustos 
sense que evitar-ho pugues. 
Niu de serps, calúmnia immensa, 
de rates, que et robaran, 

i d'escarbats, que et faran 

una vergonyosa ofensa. 


Un tal N. Pinyol, que vivia al carrer d'en Gínjol núm. 104, pis 4t, va 
somiar que veia un niu d'escarabats, pues l'endemà dues senyoretes 


molt elegants, a certa hora del vespre lo varen avergonyir, agafant-lo del 


braç, per fer-lo pujar a casa d'elles. 

Orinar 


Somiar que s'orina el llit 
presagi de poc diner, 
estaràs temps sens re 
i patiràs molt de pit. 
Molt al revés si somies 
fer-ho front a una paret, 
tot és sort, i goig complet 
tindràs diners per molts dies. 
Contemplant un mar d'otins, 
tindràs salut, fins per vendre, 
si els beus és que saps entendre 
tots els negocis més fins. 
Somiar que des d'un balcó 
mulles a la gent que passa, 
vol dir que despert, rius massa 
del que fan en xvi en go. 
Somiar que un altre en a tu 
la part del darrere et mulla, 
hi ha qui amb mal fi et busca bulla 
i... no et fiis de ningú. 


Un tal senyor Multó, per més senyes geperut, que vivia al carrer de les 
Ramelleres, núm. 342, pis 4, porta 3, va somiar que exonerava la bufa 
de l'orina, de cara a la paret de casa seva, com si l'apuntalés, era aquell 
temps en què es feien aquelles rifetes setmanals dels Empedrats, 
Caritat i Hospital, ell tenia un bitllet i lendemà d'haver tingut lo 
somni, va mitat les llistes i jquina fou sa alegria al veure que havia tret 
la primeral, i fou més gran la satisfacció al veure que amb la força de 
la contracció de la sorpresa va perdre lo gep, quedant dret igual com 
Phome més prefectel 

Patates 


Menjar una patata 

és que lograràs 

lo que tu desitges 

amb molta ansietat. 

Si tan sol la xucles, 

et penediràs 

de fer certes coses 

que amb escrúpol gran 
tan sols executes 

per poder lograr 

lo que amb aquests medis 
mai conseguiràs. 
Veure-la pelada 
prompte et casaran 
amb una xicota 

molt jove i sa/a4. 

Si és amb pell i grilla 
t hauràs de casar 

amb una viuda 

i entradeta en anys: 
però de moneda 

no en faltarà mai, 

si et portes bé en guanyes 
i ho saps estalviar. 


En el carret dels Tres Llits, núm. 94, pis 1r, porta 1a, un tal Silvestre va 
somiar que es menjava una patata crua, pues li succeí que desitjava fer- 
se'n un tip de cuites i l'endemà va menjar-ne per sopar. 

Quincalla i quincalleria 


La quincalla pronostica 

una terrible misèria 

que te la produirà el /yjo 

que sense poder ostentes. 

I per si vols corregir-te 
vindrà una persona lletja 
bastant rica, a proposar-te 
que si vols casar-te amb ella. 
Si fas bondat i treballes 

i per esposa l'acceptes, 

és lo únic que pot salvar-te 
de la deshora i la pobresa. 
Veure una quincalleria 
bonica amb //0 i esplèndida, 
vol dir que et casaràs prompte 
amb una dona estrangera. 
És fàcil que t'equivoquis, 
semblant jove, serà vella: 

et divertirà moltíssim 

per sa gràcia juganera. 

I si amb la sort et conformes, 
serà tal la ditxa teva 

que els amics t'admiraran 

i fins et tindran enveja. 


Al carrer d'en Girati (Gíriti2l, núm. 301, pis 2, una tal Sr. Flatxeria va 


somiar que veia una quincalleria, pues va morir martítitzat per una 
dispesera Z48/esa que el feia franc de tot lo que li devia si s'hi hagués 

Rates i ratera 


Somiar una sola rata 

dolent del tot no ho és gaire, 
sols reberàs un desaire 

de certa persona ingrata. 

Si ets dona i un ratolí 

se't fica entre les faldilles 

és que et vol donar seguidilles 
un empalagós cosí. 

Veure grans rates parades 
presagis d'amics dolents 

que esperen justos moments 
per fer-te grans estafades. 
Veure una ratera... jHottrorl, 
aversió, temor, espant, 

hi ha molts que t'estan voltant 
per atemptar el teu honor, 

i et faran la gara-gara 

perquè no en sospitis tu, 

mes no et fiis de ningú 

que porti nas a la cara. 


En el núm. 5, pis quart, del carrer de les Mosques, un tal Paquitu, jove 


de 22 anys, pobre però honrat i aprenent d'ataconadot, va somiar que 


veia una ratera i als set O vuit anys seguents, una xicota jove guapa però 


molt rica, va enamorar-se d'ell i l'obligà com qui diu a casar-se. 

Sang 


Veure la pròpia designa 

que t'ha de venit una herència, 
però has de tenir paciència 
per ser de l'herència digne. 

Si la veus córrer en excés 
del cos d'una altra persona 
una notícia molt bona 
has de tenir abans d'un mes. 

Si és que la menges fregida 
i acabant no tens mareig, 
perilles d'un vici lleig 
que hasta et pot costar la vida. 

Mes no et doni cap fatic 
ni dormis en cap mal so, 
com que somiar sang és bo: 
si és que et mots, moriràs fic. 


Fa trenta o quaranta anys que al núm. 27 del carrer dels Metges, un veí 
del segon pis va somiar que matava un porc i veia córrer molta sang, 
pues al cap de vuit dies va tenir notícia de la mort de la seva sogra, que 
el va fet hereu d'una immensa fortuna. 

Tabac 


Prendre tabaco vol dir 
que tindràs un bon capritxo 
i hauràs de fer lo del ditxo: 
deixa'l córrer, pel fugir. 
Lo capritxo, serà bo, 
disfrutaràs en excés, 
però és fàcil que un revés 
et faci anar de cantó. 
Llençar tabaco, una pena 
farà perdre't la memòria. 
Fumat-lo, una gran victòria 
sobre una dona morena. 
Amagar-lo, realitat 
de fets difícils, que encertes, 
i en el moment, sí et despertes, 
et trobaràs tot mullat. 


Un tal Sr. Aiguafreda que vivia al carrer de les Penedides, núm. 94, pis 
quart, va somiar que amagava tabac, pues al despertar-se es va trobat 
com humit i amb els llençols enganxats a la punta del nas. 

Ungles 


Tenir-les llargues indiquen 

que ets un home de profit, 

que els negocis en què et fiquis, 
són de brillant petvenit. 

Serà molt fàcil que et nombrin 
concejal els del partit, 

i d'ocasions per fer quartos 

ne tindràs a cents i a mils. 

Lo somiar que les tens curtes, 
és que hi ha uns quants eixerits 
que et faran certa estafada 
valent-se d'un pretext roí. 

Si te les talles, o un altre 

t'ho fa, massa arran de dits, 
renyiràs amb la família 

pels mals modos d'un cosí. 
Arrancar-les anuncia 

que estàs mal, que has de fer llit 
i que has d'anar a buscar un metge 
si et dol d'haver de morir. 


A l'Hort d'en Favà, molt abans d'haver-hi l'edifici actual, hi tenia una 


barraca un tal Tòfol Cristies, aquest va somiar que tenia les ungles 


llargues: pues va ser un home tan aprofifa/ que va arribar a no poder 
servir per res absolutament. 

Verdura 


Tant si escarola somies, 
com bledes, api, enciam, 
mongetes rènegues, bròquil, 
cols, o bé fulles de nap. 

És a dir, lo que de tendre 

és tot just sortit del camp, 
significa molt bullici 

molta broma i molt sarau. 
Menja un platet de verdura, 
que dintre poc temps faràs 
una sortideta a fora 

amb quatre o cinc bons companys. 
Fer-te'n un tip és presagi 

de fer una broma tan gran, 
que és fàcil que se n'ocupi 
tota la premsa local. 

Però si de tant menjar-ne 

se t'arriba a indigestar, 

i en el tiberi hi ha dones 

és segur que hi prendràs mal. 


En el carrer de l'Amargós, núm. 284, pis tercer, porta segona, un tal 


Sistachs va somiar que es feia un tip de bròquil, pues no va pas trigat 


gaires anys que varen convidar-lo a un dinar a la Font Groga, i de la 


broma resultà enamorar-se d'una fulana i acabà per casar-s'hi. 

Xinxes 


Lo somni més perillós 
dels que avui dia es coneixen, 
i molt més si et persegueixen 
i se't passegen pel cos. 

Lo perill consistirà 
en lo tamany en què siguin 
i quant més grosses estiguin, 
més trista ta sort serà. 

Si com vulgarment se diu: 
són de fàbrica, amb dos cames, 
i amb ulls de foc com dos flames, 
és que un pervenir et somriu. 


Un jove que vivia al carrer d'en Sabateret, núm. 14, pis 2n, no recordo 
quin any, va somiar que una treballadora de fàbrica l'havia omplert de 
borró i a la vigília d'anar-se a casar (era promès) es va rompre una cama 
ies va desfer el casament. 

Tant és somiar la i grega 
com la llatina, és igual, 

que si l'una porta mal, 

Paltra en canvi porta pega. 
Les desgràcies, no les dic 
perquè són massa tremendes, 
terrorífiques, horrendes, 
creu que et serveixo d'amic. 
I per ser al final, lector, 

no vull que això t'entristeixi, 
i permet que em despedeixi 
alegre i de bon humor. 


Un tal Sr. Casals, que vivia al núm. 24, no sé en quin pis del carrer de la 
Cadena, va somiar que veia les dues lletres entrellaçades, que eren unes 
inicials brodades en un mocador de seda, pues no es recorda que li 


hagués passat res, poden anar-hi a preguntar. 

Epíleg 


Les meves revelacions 
referents en els pressagis 
passa lo que amb els adagis: 
poden ser falsos o bons. 
Com que, lector, no t'amoini 
res de lo que ha de passat, 
que lo que demà vindrà 

no hi ha ningú que ho endevini. 
Pensa, doncs, que tot és fals, 
que tot és Papa dineros 

y que aquestos embusteros 
de bruixots sols busquen rals. 


I per viure satisfet 

amb santa pau i alegria... 
s'ha de comprar cada dia 
un exemplar com aquest 
a qualsevol llibreria. 

Índex 
Introducció, per Jesús Auyzatell 


Pròleg 
Abisme 
Bous 
Calçotets 
Diners 
Enemics 
Figueres i figues 
Guants 
Herència 
Imatge 
jurament 

F. EF. 

Licors 

Llavis 

Mirall 

Nius 

Orinar 
Patates 
Quincalla i quincalleria 
Rates i ratera 
Sang 

Tabac 
Ungles 
Verdura 
Xinxes 

Yi Z. 
Epíleg 


L'edició impresa d'aquest llibre 
es va fer a Catalunya el setembre de 2015. 
L'edició digital s'ha fet al mateix 
país el febrer de 2018. 


